CELEX: C2004/300/32
Language: et
Date: 2004-12-04 00:00:00
Title: Euroopa Kohtu (viies koda) 19. oktoobri 2004. aasta otsus kohtuasjas C-472/02 Cour d`appel de Bruxelles`i eelotsusetaoltus: Siomab SA versus Institut bruxellois pour la gestion de l`environnement (Keskkond — Jäätmed — Määrus (EMÜ) nr 259/93 jäätmesaadetiste kohta — Lähtekoha ametiasutuse pädevus kontrollida saadetise liiki (taaskasutamine või kõrvaldamine) ning keelduda lubamast ekslikult kvalifitseeritud saadetise saatmist — Vastuväidete esitamise kord)

4.12.2004   
            
            
               ET
            
            
               Euroopa Liidu Teataja
            
            
               C 300/16
            
         
      EUROOPA KOHTU
   
   (viies koda)
   19. oktoobri 2004. aasta otsus
   kohtuasjas C-472/02 Cour d`appel de Bruxelles`i eelotsusetaoltus: Siomab SA versus Institut bruxellois pour la gestion de l`environnement (1)
   
   (Keskkond - Jäätmed - Määrus (EMÜ) nr 259/93 jäätmesaadetiste kohta - Lähtekoha ametiasutuse pädevus kontrollida saadetise liiki (taaskasutamine või kõrvaldamine) ning keelduda lubamast ekslikult kvalifitseeritud saadetise saatmist - Vastuväidete esitamise kord)
   (2004/C 300/32)
   Kohtumenetluse keel: prantsuse
   Kohtuasjas C-472/02, mille esemeks on EÜ asutamislepingu artikli 234 alusel esitatud eelotsusetaotlus, mille on esitanud Cour d`appel de Bruxelles (Belgia) oma 20. detsembri 2002. aasta otsusega kohtuasjas Siomab SA versus Institut bruxellois pour la gestion de l`environnement, mis on saabunud Euroopa Kohtusse 27. detsembril 2002, on Euroopa Kohus (viies koda), koosseisus: koja esimees R. Silva Lapuerta, kohtunikud C. Gulmann (ettekandja) ja S. von Bahr; kohtujurist P. Léger, kohtusekretär vanemametnik M.-F. Contet, 19. oktoobril 2004 teinud otsuse, mille resolutiivosa on järgmine:
   Nõukogu 1. veebruari 1993. aasta määrust (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, mida on muudetud komisjoni 18. mai 1998. aasta otsusega 98/368/EÜ ja 24. novembri 1999. aasta otsusega 1999/816/EÜ, tuleb tõlgendada nii, et kui liikmesriik on kasutanud nimetatud määruse artikli 6 lõikes 8 ette nähtud spetsiaalset teatamismenetlust, mille kohaselt lähtekoha pädev ametiasutus edastab taaskasutamiseks määratud jäätmesaadetise saatekirja ise, ei ole sel ametiasutusel õigust juhul, kui ta on asunud seisukohale, et peab esitama saadetisele vastuväite teataja poolt valesti kvalifitseeritud toimingute tõttu, saadetise lõppeesmärki ümber kvalifitseerida, ning ta peab edastama dokumendi teistele pädevatele ametiasutustele ning vastuvõtjale. Tal on õigus sama määruse artikli 7 lõikes 2 ettenähtud tähtaja jooksul teavitada teatajat ja teisi pädevaid ametiasutusi kõigi asjakohaste vahenditega oma vastuväitest.
   
      (1)   ELT C 44, 22.2.2003.